Feromonipyydys

Feromonipyydys on hyönteisten pyydystämiseen kehitetty ansa. Sen toiminta perustuu hyönteisnaaraiden erittämien, koiraita houkuttelevien aineiden eli feromonien vaikutukseen. Saaliin perusteella arvioidaan torjunnan tarve ja torjunnan ajankohta. Pyydyksiä voidaan käyttää myös suoraan torjuntaan, olosuhteista riippuen feromonipyydysten käytöllä on myös tuholaiskantaa pienentävä vaikutus. Feromonipyydysten avulla saadaan selville tuholaislajin esiintyminen viljelyksellä jo ennen vioitusten syntymistä, helpotetaan torjunnan tarpeen arviointia ja tarkennetaan torjunnan ajoitusta sekä vähennetään tuholaisten määrää.feromonipyydykset kotipuutarhaan Forestum

Feromonit

Feromoneiksi kutsutaan kemikaaleja, jotka yksilön erittäminä vaikuttavat toisen saman lajin yksilön fysiologiaan tai käyttäytymiseen. Rockstein, M. 1978. Biochemistry of insects. academic Press. Feromonit ovat siis hyönteisten eri tarkoituksia varten erittämiä hajuaineita. Vaaratilanteessa hyönteinen erittää hälytysferomonia varoittaakseen lajikumppaneitaan. Paritteluaikaan hyönteisnaaraat erittävät sukupuoliferomonia houkutellakseen koiraita luokseen ja juuri tätä hyödynnetään feromonipyydyksissä. Pokki, P. 2000. Hyönteisten tarkkailun apuvälineet. Marjaverkko-infolehti 9.6.2000.

Aikuisen koiraan tärkein tehtävä on etsiä parittelukumppani lisääntymistä varten.Daccordi, M., Triberti, P. & Zanetti, A. 1991. Perhosten maailma. Sipoo: Kustannus Oy Kolibri. Kriittisin tapahtuma lisääntymisessä on juuri tämä kumppanin löytyminen Bell, W.J. & Cardé, R.T. 1984. Chemical ecology of insects. London: Chapman and Hall Ltd. ja siksi muun muassa perhosille on kehittynyt tähän tarkoitukseen oma sukupuolinen kieli, joka perustuu feromoneihin.  Naaras erittää ilmaan sukupuoliferomonia houkutellakseen luokseen koiraita. Eri hyönteislajeilla on omanlaisensa eli spesifinen feromonikoostumus, joskin sama yhdiste voi toimia signaalina useammalle lajille. Hyönteiskoiraat pystyvät tunnistamaan oman lajinsa feromonin jopa satojen metrien päästä. Koiraat lentävät vasten tuulta tuoksuvanan perässä naaraan luokse.Tuovinen, T. 2002. Feromonien käyttö herukalla: herukansilmukoi, herukkakoi ja herukanlasisiipi. In: Herukan kasvinsuojeluseminaari, Jokioinen 4.3.2002. (Esitelmämoniste).

Tarkkailupyydykset
Perusvälineet feromonipohjaiseen tarkkailuun ovat houkutusaine, pyydys ja paikka mihin pyydys laitetaan sekä riittävät tiedot tarkkailtavan hyönteisen biologiasta. Tarkkailupyydyksillä on neljä tarkoitusta: lennon alun määrittäminen, aikuisten esiintymisajan mittaaminen, levinneisyyden kartoittaminen sekä runsauden vaihtelun arvioiminen.Howse, P., Stevens, I: & Jones, O. 1997. Insect pheromones and their use in pest management. Kluwer Academic Publishers.

Tarkkailupyydysten malli vaihtelee suuresti, joka vaihtelee eri hyönteisten ominaisuuksien mukaan. Malli vaihtelee telttatyypeistä erilaisiin suppilo- tai purkkityyppeihin. 

Pyydyksen sijainnilla voi olla merkittävä vaikutus saaliin edustavuuden kannalta. Sopivasti sijoitettu pyydys voi antaa riittävän kuvan tuholaisen esiintymisestä alueella.Tuovinen, T. & Uimonen, I. 1995. Herukansilmukoin ja herukkakoin tarkkailu ja torjunta. Puutarha 10.

Feromonipyydyksiä käytetään hedelmäpuiden, marjapensaiden ja vihannesten tuholaisten tarkkailuun, esim. omenakääriäinen, herukkakoi ja hernekääriäinen.http://www.surffi.net/~toukka/lajit.html 

Lähteet

Aiheesta muualla

Forestum
Biotus 

Luokka:Kasvinsuojelu
Luokka:Entomologia